Rikunarita-ORG/Wikinium huggingface dataset:
# Keir Starmer

| **Keir Starmer** |
| --- |
| **brita politikisto** |
|  |
|  |
| Persona informo |
| **Keir Starmer**  |
| **Naskonomo** | Keir Rodney Starmer |
| **Naskiĝo** | 2-an de septembro 1962 (1962-09-02) (63-jaraĝa) en Southwark |
| **Religio** | ateismo vd |
| **Lingvoj** | angla vd |
| **Loĝloko** | Kentish Town vd |
| **Ŝtataneco** | Unuiĝinta Reĝlando   vd |
| **Alma mater** | Universitato de Leeds - Bakalaŭro de Juro  St Edmund Hall (mul)  - Bakalaŭro de Civila Juro  Reigate Grammar School (en)    vd |
| **Partio** | Brita Laborista Partio   vd |
|  |
| **Subskribo**  |
| Familio |
| **Patro** | Rodney Starmer (en)   vd |
| **Patrino** | Josephine Anne Baker (en)   vd |
| **Edz(in)o** | Victoria Starmer (mul)  (2007–)  vd |
| **Infanoj** | 2 |
| Profesio |
| **Okupo** | pledadvokato  politikisto  juristo   vd |
| **Laborkampo** | politiko  vd |
| **Aktiva en** | Londono vd |
|

|  Postenoj |
| --- |
| Postenoj | Minister for the Union (en)  (2024–) Britia ĉefministro (2024–) First Lord of the Treasury (en)  (2024–) ano de la 59-a parlamento de Britio (2024–) Opoziciestro de Britio (2020–2024) estro de la Laborista Partio de Britio (2020–) ano de la 58-a parlamento de Britio (2019–2024) konsiliano de la Privata Konsilio de Britio (2017–) ano de la 57-a parlamento de Britio (2017–2019) Shadow Secretary of State for Exiting the European Union (en)  (2016–2020) Shadow Minister for Immigration (en)  (2015–2016) ano de la 56-a parlamento de Britio (2015–2017) Director of Public Prosecutions (en)  (2008–2013) Minister for the Civil Service (en)    vd |

 |
|

|  Honorigoj |
| --- |
| Honorigoj | * (2025)  TIME 100
* (2014)  Kavaliro Komandoro de la ordeno de la Bano
* (9-a de aprilo 2002)  King's Counsel (mul)

vd |

 |
| **En TTT** | Oficiala retejo vd |
| Ĉefministro de Britio  |
| **Dum** | ekde julio 2024 |
| **Antaŭulo** | Rishi Sunak |
| vd | **Fonto: Vikidatumoj** |
|  |

**Keir Rodney STARMER** (naskiĝis la 2-an de septembro 1962 en Londono ) estas brita politikisto kaj advokato. Li estas membro de la Laborista Partio kaj ĝia gvidanto ekde la 4-a de aprilo 2020.  Li tiam estis *la Gvidanto de His Majesty's Most Loyal Opposition* en la Ĉambro de komunuloj de la Brita Parlamento. Ekde la 5-a de julio 2024 li estas ĉefministro de Britio.

Li estas membro de la Ĉambro de komunuloj ekde 2015. Starmer respondecis pri la dosiero Brexit en la ombra registaro de Jeremy Corbyn .

Profesie, li estis Direktoro de Public Prosecutions por Anglio kaj Kimrio, ĉe la Crown Prosecution Service (en), de 2008 ĝis 2013 .

Post akirado de advokatolicenco, li akceptis taskojn ekskluzive kiel defenda advokato, specialiĝante pri homaj rajtoj . Li estis nomumita Queen's Counsel (QC) en 2002 kaj Kavaliro Komandanto de la Ordeno de la Bano (KCB) en 2014. Li estis ĵurkonfirmita kiel membro de la reĝa konsilio la 19an de julio 2017.

## Referencoj
# Ĉefministro de la Unuiĝinta Reĝlando

| Ĉefministro de Britio (Unuiĝinta Reĝlando) |
| --- |
| Prime Minister of the United Kingdom of Great Britain and Northern Ireland |
|  |
| Reĝa blazono de Unuiĝinta Reĝlando |
| Keir Starmer |
| **publika posteno** |
| Nuna | Keir Starmer |
| De | 5-a de julio 2024 |
| TTT-ejo |  |
|  |

La **Ĉefministro de Unuiĝinta Reĝlando** estas la estro de la registaro de Unuiĝinta Reĝlando (ofte en esperantaj tekstoj mallongigata al sinonimo Britio). La ĉefministro (en angla *Prime Minister*, neformale mallongigita kiel PM, aŭ ĈM) kaj la Kabineto (konsistanta el plej aĝaj ministroj, plej el kiuj estas registaraj departamentestroj) estas kolektive respondecaj pri ties politikoj kaj agadoj antaŭ la Monarko, antaŭ la Parlamento, antaŭ ilia politika partio kaj laste antaŭ la voĉdonantaro. Tiu posteno estas unu el la Grandaj Postenoj de la Ŝtato.

Liz Truss, estro de la Konservisma Partio, estis nomumita de la Reĝino la 6-an de septembro 2022. Post ŝia demisio, Rishi Sunak anstataŭis ŝin la 25-an de oktobro 2022.

## Referencoj

## Vidu ankaŭ

* Ĉefmuskaptisto de la Kabineta Oficejo
* Listo de la ĉefministroj de Britio
# Abelardo de la Espriella

| **Abelardo de la Espriella** |
| --- |
|  |
|  |
| Persona informo |
| **Abelardo Gabriel de la Espriella Otero**  |
| **Naskiĝo** | 31-an de julio 1978 (1978-07-31) (47-jaraĝa) en Bogoto |
| **Lingvoj** | hispana vd |
| **Ŝtataneco** | Kolombio  Usono  Italio   vd |
| **Alma mater** | Sergio Arboleda University (en)  - juro  Universitato de Nia Sinjorino de la Rozario - administracia juro  Universitato Externado de Kolombio - puna juro, krimscienco  Universidad Autónoma del Caribe - juro  vd |
| **Partio** | senpartia   vd |
| **Infanoj** | 4 |
| Profesio |
| **Okupo** | advokato  politikisto  negocisto   vd |
| vd | **Fonto: Vikidatumoj** |
|  |

**Abelardo Gabriel de la Espriella Otero** (naskiĝis la 31-an de julio 1978 en Bogoto) estas kolumbia advokato, komercisto, kaj ekstremdekstra politikisto.

Li estas la fondinto de la firmao De La Espriella Lawyers Enterprise kaj prezidenta kandidato por la movado "Defendantoj de la Patrujo" en la kolombiaj prezidentaj elektoj 2026. En la unua raŭndo de la elekto, li finis unua kun 43.7% de la voĉoj kaj alfrontos la maldekstran kandidaton Ivan Cepeda en la dua raŭndo.

Li specialiĝas pri administracia juro. Li estas fama pro defendado de David Murcia dum la fraŭda skandalo de DMG Grupo Holding SA.

## Referencoj

## Eksteraj ligiloj

* Bukele de Kolombia? Abelardo De La Espriella Surges Ahead, americasquarterly.org‏ de februaro 2026
* Abelardo de la Espriella, the 'tiger' of the Colombian right?
# Parazita planto

*Cuscuta*, surtiga holoparazito, sur akaciarbo en Pakistano.
**Parazita planto** estas planto kiu fidas ĉiujn aŭ kelkajn el sia nutropostuloj al kaj el alia vivanta planto. Ĉiuj parazitaj plantoj havas specialajn organojn, nome haŭstorioj, kiuj konektas ilijn al la kondukta sistemo de ties gasto kaj havigas ilin per la kapablo elpreni akvon kaj nutraĵon el la gastigantoj.

Oni konas ĉirkaŭ 4,100 speciojn en proksimume 19 familiojn de florplantoj. Parazitaj plantoj havas modifitan radikon, nome haŭstorion, kiu penetras kaj la gastigantan planton kaj konektas al la ksilemo, floemo, aŭ al ambaŭ.

## Referencoj

## Bibliografio

* Joel D.M. et al. Eds.(2013) Parasitic Orobanchaceae: Parasitic Mechanisms and Control Strategies. Springer, Heidelberg
* Digital Atlas of Cuscuta (Convolvulaceae)
* The Parasitic Plant Connection
* The Strange and Wonderful Myco-heterotrophs
* Parasitic Flowering Plants Arkivigite je 2006-07-04 per la retarkivo Wayback Machine
* The Mistletoe Center Arkivigite je 2006-09-01 per la retarkivo Wayback Machine
* Parasitic Plants Biology Study Guide
* Nickrent, Daniel L. 2002. Parasitic plants of the world. Arkivigite je 2008-10-06 per la retarkivo Wayback Machine
* Calladine, Ainsley and Pate, John S. 2000. Haustorial structure and functioning of the root hemiparastic tree *Nuytsia floribunda* (Labill.) R.Br. and water relationships with its hosts. *Annals of Botany* 85: 723-731.
* Milius, Susan. 2000. Botany under the mistletoe: Twisters, spitters, and other flowery thoughts for romantic moments. *Science News* 158: 411. Arkivigite je 2008-04-22 per la retarkivo Wayback Machine
* Hibberd, Julian M. kaj Jeschke, W. Dieter. 2001. Solute flŭ into parasitic plants. *Journal of Experimental Botany* 52: 2043-2049.
# Spirogyra

Spirogyra (**spirogiro**, „spirala algo“) estas genro de verdaj algoj, ĝi apartenas al familio Zygnemataceae. La fadenforma spirogiro aperas ofte en printempo (kontinenta klimato) en konstantaj lagetoj, akvoj kiel libere ŝvebanta, fadena, helverda "vato".

Ĝi apartenas al la jugalgoj (multobliĝo okazas per jug-formigo) kaj ne havas stadion. La kloroplasto estas spiralforma (de tio la nomo *Spirogyra*).

La specioj de familio *Zygnemataceae* havas la kapablon eluzi - okaze de manko - la solvitan karbonan dioksidon ankaŭ la jonan hidrogenan karbonaton al fotosintezo. Tiam ili eligas hidroksidan jonon, tiel la pH-valoro de la akvo en la ĉirkaŭo povas altiĝi ĝis 11.

Fosilioj de tiu genro estas konataj jam el la karbonio.

## Eksteraj ligiloj

* Detala priskribo en la angla
# Orobanko

| Kiel legi la taksonomion**Orobanko** |
| --- |
|  |
|  *Orobanche lutea* |
| **Biologia klasado** |
|

|  |  |
| --- | --- |
| Regno: | Plantoj *Plantae*  |
| Divizio: | Angiospermoj *Magnoliophyta*  |
| Klaso: | Verdukotiledonoj Eudicots  |
| Ordo: | Lamialoj *Lamiales*  |
| Familio: | Orobankacoj *Orobanchaceae*  |
| Genro: | **OrobankoOrobanche* L. |

 |
| Specioj |
|
Ĉirkaŭ 150 |
| Aliaj Vikimediaj projektoj |
|

|  |  |
| --- | --- |
|  | Sistematiko en Vikispecioj |

 |
|

|  |  |
| --- | --- |
|  | Komunejo pri Orobanko  |

 |
|  |

**Orobanko** (latine *Orobanche*) estas genro de florplantoj el la familio Orobankacoj. Ĝi entenas proksimume 150 speciojn el la mezvarmaj kaj ankaŭ varmaj regionoj de la norda hemisfero.

Orobankoj estas senklorofilaj plantoj; multaj specioj havas apartan gastiganton (specion, genron, familion), kies radikojn ĝi parazitas. Iuj specioj povas ataki pli diversajn florplantojn. Kelkaj orobankoj estas plagoj por kultivado.

La skvamecaj folioj kreskas nepare laŭlonge de plejofte nedisbranĉiĝanta tigo; tiu ĉi finiĝas per spiko de dulipaj floroj (tre malofte per unusola floro). La kapsuloj enhavas tre multajn etajn, longvivajn semojn. Insektoj, interalie formikoj, ludas gravan rolon en ilia dissemiĝo.

La nomo orobanko venas de la greka ὄροβος, orobos (legomo) kaj de ἄγχω, agĥô (strangoli).

Ĉar ili ne havas klorofilon, ili estas tute dependaj el aliaj plantoj, tio estas, ili estas parazitoj. La plantaĵoj kunigas siajn radikojn al tiuj de la gastigantaj plantoj plej proksimaj por havigi akvon kaj nutraĵojn.

Kelkaj specioj parazitas nur unu plantospecion, ekzemple *Orobanche hederae*, kiu parazitas la hederon (*Hedera helix*); tiu specioj ofte nomiĝas laŭ la planto parazitata. Aliaj povas paraziti kelkajn genrojn, kiel *Orobanche minor*, kiuj parazitas trifoliojn (*Trifolium*) kaj aliajn legumplantojn.

*Orobanche ramosa* estas indiĝena en centra kaj sudokcidenta Eŭropo, sed troviĝas ennaturigita ankaŭ en multaj aliaj lokoj; Ĝi estas konsiderata kiel la plej damaĝa minaco por la rikoltoj en kelkaj zonoj. Kelkaj plantoj kiuj povas esti parazitataj de tiu orobanko estas la jenaj: tomato, melongeno, terpomo, blanka brasiko, *Solenostemon*, kapsiko, sunfloro, celerioj kaj pizoj. En la areoj tre infektitaj ili povas okazigis totalan paerdon de la rikolto.

## Kelkaj specioj

* *Orobanche alba* Willd. Blanka orobanko
* *Orobanche caryophyllacea* SM Galia orobanko
* *Orobanche elatior* Sutton Alta orobanko
* *Orobanche flava* Schultz Flava orobanko
* *Orobanche gracilis* SM. Gracila orobanko
* *Orobanche hederae* Duby Hedera orobanko
* *Orobanche minor* SM. Eta orobanko
* *Orobanche purpurea* Jacq. Purpura orobanko
* *Orobanche ramosa* Branĉohava orobanko
* *Orobanche reticulata* Wallr. Rethava orobanko
* *Orobanche teucrii* Holandre Teŭkria orobanko
# Proceedings of the National Academy of Sciences

| Proceedings of the National Academy of Sciences |
| --- |
|  |
| **scienca gazeto delayed open access journal (en)  hybrid open access journal (en)  akademia revuo**  |
| Komenco | 1915 vd |
| Sidejo | Vaŝingtono |
| Retejo | Oficiala retejo |
|  |

| Proceedings of the National Academy of Sciences of the United States of America |
| --- |
|  |
|  |
| **scienca gazeto • hybrid open access journal • delayed open access journal • akademia revuo** |
| Aŭtoroj |
| Aŭtoro | Usona Nacia Akademio de Sciencoj |
| Lingvoj |
| Lingvo | angla lingvo |
| Eldonado |
| Loko | Vaŝingtono |
| Eldonejo | Usona Nacia Akademio de Sciencoj |
|  |

Proceedings of the National Academy of Sciences of the United States of America (ofte mallongigita kiel PNAS aŭ PNAS Usono) estas kolege reviziita multdisciplina scienca revuo. Ĝi estas la oficiala ĵurnalo de la Usona Nacia Akademio de Sciencoj, publikigita ekde 1915, kaj publikigas originalajn esplorojn, sciencajn recenzojn, komentojn kaj leterojn. PNAS estas la dua plej citita scienca ĵurnalo, kun pli ol 1.9 milionoj da akumulaj citaĵoj de 2008-2018. En la laika gazetaro, PNAS estis priskribita diverse kiel "prestiĝa", "trankvila", "fama", kaj "alte efika".
# Karpelaro

Floreroj: 1. stiluso, 2. ovolujo,
3. florbazo, 4. stameno, 5. petalo,
6. stigmo, **7. karpelaro**, 8. sepalo,
9. flortigo.

**Karpelaro** (aŭ **pistilo**, aŭ **gineceo** el la grekaj γυνή, virino, kaj οἶκος, domo) estas ĉiuj la karpeloj, inaj organoj de floro. Ĝi estas la plej centra florero. Kompare, la vira florparto estas stamenaro. Estas du malsamaj specoj de karpelaroj, laŭ se la karpeloj estas apartaj aŭ kuniĝaj. Plejofte, estas pluraj karpeloj, sed kelkfoje estas nur unu karpelo (10% el la florplantoj).

* Karpelaro aparta: la karpeloj estas liberaj kaj apartaj unu la aliaj, spirale aŭ cirkle (10% el la florplantoj).
* Karpelaro kuniĝa: la karpeloj estas algluitaj. Ŝajnaj tiam esti nur unu organo (80% el la florplantoj). Tiel, oni distingas:
	+ plurkava: estas tiom da kavoj (ovolujoj) kiom da karpeloj;
	+ unukava: estas nur unu kavo kun ĉiuj ovoloj kune, kiel se estus unu karpelo, ĉar la vandoj inter karpeloj estas malaperitaj.

Karpelaro, meze de la stamenaro, ĉe *Tulipa*.
La kuniĝo povas temi pri la tuta karpelo, aŭ nur la ovolujo, kaj tiel la stilusoj restas liberaj.

La simbolo de karpelaro en floroformulo estas **G**.
# Nupedia

| **Nupedia** |
| --- |
| **retejo • interreta enciklopedio** |
| **Retadreso** | nupedia.com |
|  |

**Nupedia** estis reta enciklopedia projekto fondita de Jimmy Wales kaj Larry Sanger. Ĝiaj 25 artikoloj estis licencitaj sub la GNU-a Liber-Dokumenta Licenco. Unu elstaraĵo estis ĝia spertula egalula reviziado.

Nupedia daŭris ekde marto 2000 ĝis la 26-a de septembro 2003. Nuntempe, ĝi estas plejparte konata kiel antaŭulo de Vikipedio.

* Nupedia emblemo
*

## Referencoj

## Eksteraj ligiloj

* Nupedia Arkivigite je 2019-10-18 per la retarkivo Wayback Machine angle
# Tokia Universitato de la Artoj

| Tokia Universitato de la Artoj |
| --- |
|  |
| **nacia universitato arta eduka institucio**  |
| Informoj |
| fondodato | 31-a de majo 1949 |
| Antaŭe | Tokyo Academy of Fine Arts • Tokyo Academy of Music vd |
| Situo |
| Geografia situo | 35° 43′ 10″ N, 139° 46′ 22″ O (mapo)35.7195782139.7726862
 |
| lando | Japanio |
| Estraro |
| ĉefestro(j) | Kazuki Sawa (en)  (2016–)  vd |
| Nombroj |
| nombro de studentoj | 3 217 vd (stato: 2009) |
| retejo | Oficiala retpaĝaro [+] |
| filioj |
| * Geidai Archives, Tokyo University of the Arts (en)

vd |
| jura formo | nacia universitata korporacio vd |
|

|  |
| --- |
| Tokia Universitato de la Artoj (Tokio)DEC |

 |
|

|  |
| --- |
| Tokia Universitato de la Artoj (Centra Tokio)DEC |

 |
| Wikimedia | © OpenStreetMapTokia Universitato de la Artoj |
|  |

La **Tokia Universitato de la Artoj** (japane 東京芸術大学, *tōkyō geijutsu daigaku* aŭ mallonge (japane 芸大, *Tōkyō Geidai*), angle *Tokyo University of the Arts*) ​​​​estas publika universitato kiu estas unu el la plej malnovaj kaj plej prestiĝaj artaj institucioj en Japanio .

Ĝi estis fondita en 1887 kaj estas la plej fama trejncentro por muzikistoj kaj artistoj en Japanio .

La konstruaĵoj situas en la kvartalo Taito, kun la ĉefkonstruaĵo situanta en Parko Ueno, Tokio. La fakultatoj de la universitato ankaŭ situas en Toride, Adaĉi (Tokio) kaj Jokohamo.

La universitato havas kvar kampusojn :

* kampuso Ueno (japane 上野キャンパス) en Taitō -ku, Tōkyō Prefecture; Ĉefa Kampuso
* kampuso Toride (japane 取手キャンパス) en Toride, Ibaraki Prefecture
* kampuso Jokohama (japane 横浜キャンパス) en Naka-ku, Jokohamo
* kampuso Senju (japane 千住キャンパス) en Adachi -ku, Tōkyō Prefecture

La universitato havas sian propran artmuzeon surloke kaj ĝi havas du dormejojn: unu (por japanaj studentoj) en Nerima kaj la alia (por eksterlandaj interŝanĝaj studentoj) en Macudo.

## Referencoj

## Eksteraj ligiloj

*  Oficiala retejo
# Takarazuka

| Takarazuka |
| --- |
|   |
|  |  |
| Flago | Blazono |
| speciala urbo de Japanio [+] |
|

|  Ĝemelurboj |
| --- |
| Macue, Augusta [+] |

 |
|

---

 |
| Lando | Japanio |
| gubernio | Gubernio Hiogo |
|

---

 |
| Koordinatoj | 34° 48′ N, 135° 22′ O (mapo)34.8135.36030555556
  [+] |
| Akvokolektejo | 101,8 km² (10 180 ha) [+] |
| Areo | 101,8 km² (10 180 ha) [+] |
| Loĝantaro | 224 055 [+] (1-a de marto 2021) |
|

---

 |
| Horzono | UTC+9 |
| Poŝtkodo | 665-8665 [+] |
|

---

 |
|

|  |
| --- |
| Takarazuka (Japanio)DEC |

 |
|

---

 |
| **Vikimedia Komunejo**:  **Takarazuka, Hyogo** [+] |
| **En TTT**: Oficiala retejo [+] |
|  |

**Takarazuka,** (japane **宝塚市**) estas urbego en Japanio, en ĉefa insulo Honŝu, en Regiono Kansajo, en Gubernio Hiogo. La urbego estas konata kiel la "interna salono" de Kansajo.

Ĉefvojo en Takarazuka
## Demografio

En 2024 Takarazuka havis populacion de 221 846. En la 1960-aj jaroj la urbo atingis la internacian kvalifikon urbego (pli granda, ol cent mil), sed laŭ la japana kvalifiko estas speciala urbo.

## Geografio

Takarazuka situas sur ebenaĵo laŭ rivero. Itami troviĝas nur 4, Aŝija kaj Niŝinomija po 9, Amagasaki 11, Osako 18, gubernia sidejo Kobeo 20, ĉefurbo Tokio 395 kilometrojn aere laŭ .

Arta centro
## Historio

La areo de nuna Takarazuka estis loĝita ekde la antikvaj tempoj, multaj tumuloj estis trovitaj ene de la urbocentro. En la konataj tempoj vilaĝo Kohama formiĝis kiel temploloko kaj poste ankaŭ poŝta stacio. De 1617 ĝis 1871 fortikaĵo kontrolis la preterirantan vojon. En 1889 Kohama estis kreita moderna municipo, poste en 1897 la unua trajno alvenis en 1897. La municipo estis centro de la kulturo de la 1910-aj jaroj ĝis 1940-aj jaroj. Kohama estis levita al urbostatuso en 1951, ŝanĝante sian nomon al Takarazuka. Post 3 kaj 4 jaroj ĝi pligrandiĝis kun la najbareco. En 1995 sismo postulis pli ol 100 viktimojn. Takarazuka estis nomumita kiel speciala urbo en 2003 kun pliigita aŭtonomio.

## Ekonomio

Ekonomio de Takarazuka konsistas el komerco, industrio kaj agrikulturo, krome la urbego estas signifa navedurbo de Osako kaj Kobeo. Enurbe troviĝas ankaŭ luksaj loĝkvartaloj.

## Eduko

Kampuso en Takarazuka
En Takarazuka la plej altnivela eduko okazas en 2 universitatoj.

## Klimato

Takarazuka situas en humida subtropika klimato (Cfa) laŭ la klimata klasifiko de Köppen. La meza jara temperaturo estas 14 °C. La jarpluvo averaĝas 1578 milimetrojn, signifa neĝado neniam okazas.

## Trafiko

Stacidomo
Bildoj pri TakarazukaStrato
Muzeo
Teatro
Biblioteko
Statuo
Banko
Hotelo
Vendejego

Takarazuka havas bonajn fervojajn kaj ĉefvojajn kontaktojn por helpi la navedantojn.

## Vidindaĵoj

* muzeoj
* preĝejoj
* teatro
* termofontoj
* statuo

## Ĝemelurboj

* Usono, Georgio, Augusta (Georgio)
* Aŭstrio, Alsergrund (distrikto de Vieno)

## Fontoj

* WikiTrans
# Linio Yokohama

**Linio Jokohama** (横浜線 [jokohama-sen]) estas fervojo de Orient-Japania Fervoja Kompanio. Ĝi etendiĝas je 42,6 km de Higaŝi-Kanagaŭa ĝis Haĉioĝi.

## Vagonoj

* Serio 205 de JR Orient-Japania
# Linio Rinkai (Tokio)

Linio Rinkai[Montri]

| Linio Rinkai |
| --- |
|  |
|  |
| **fervoja linio**  |
| Komenco | 30-a de marto 1996 vd |
| Lando*j* | Japanio vd |
| **Situo** | kvartalo Koto |
| **Posedata de** | Tokyo Metropolitan Government • Tokyo Waterfront Area Rapid Transit vd |
| Retejo | Oficiala retejo |
|  |

|  **Linio Rinkai** |
| --- |
|  |
|  |
| Trajno sur linio Rinkai |
| **fervoja linio** |
| Ĝeneralaj informoj |
| Loko | Tokio  Japanio |
| Transportsistema speco | Metroo |
| Komenco de trafiko | 1996 |
| Teknikaj informoj |
| Longeco de sistemo | 12,2 km |
| Nombro de stacioj | 8 |
| Aliaj informoj |
| Traklarĝo | 1 067 mm |
| Posedanto | Tokyo Waterfront Area Rapid Transit |
|  |

La **Linio Rinkai** (japane りんかい線) estas fervoja linio en Tokio, Japanio. Ĝi estas la sola linio funkciigata fare de la firmao en publika–privata partnereco "Tokyo Waterfront Area Rapid Transit". Ĝi ligas centran Tokion al la artefaritaj insuloj Aomi kaj Odaiba. La linio estas servata de kelkaj trajnoj sur la linio Saikyō de East Japan Railway Company (JR Orienta) kiuj daŭrigas al Shinjuku, Ikebukuro, Ōmiya, kaj Kawagoe.

Liniomapo de Tokyo Waterfront Area Rapid Transit (Linio Rinkai)
## Vidu ankaŭ

* Tokio
* Listo de metrooj en la mondo

## Eksteraj ligiloj

* Oficiala retejo (japane/angle)
* UrbanRail.Net (Tokio)
* Mapo - UrbanRail.Net
# Stacio Akihabara

w1

|  |
| --- |
| Akihabara 秋葉原 |
|  |
| **fervoja stacidomo • interŝanĝejo** |
| Situo |
| Lando |  Japanio |
| Urbo | Tokio |
| Situo | Kvartalo Chiyoda |
| Geografia situo | 35° 41′ 55″ N, 139° 46′ 23″ O (mapo)35.698555555556139.77308333333
 |
|
Akihabara 秋葉原 |
| Ecoj |
| Tipo | supertera/subtera |
| Historio |
| Malfermo | novembro 1890 |
| Administrado kaj utiligado |
|

|  |
| --- |
| **Linio** Yamanote (JR) |
| **Antaŭa stacio** | **Posta stacio** |
| Kanda | Okachimachi |
| **Linio** Keihin-Tōhoku (JR) |
| **Antaŭa stacio** | **Posta stacio** |
| Kanda (lokaj) Tokio (rapidaj) | Okachimachi (lokaj) Ueno (rapidaj) |
| **Linio** Chūō-Sōbu (JR) |
| **Antaŭa stacio** | **Posta stacio** |
| Asakusabashi | Ochanomizu |
| **Linio** Hibiya (**H-15**, Tokyo Metro) |
| **Antaŭa stacio** | **Posta stacio** |
| Kodemmachō (**H-14**) | Naka-Okachimachi (**H-16**) |
| **Linio** Ekspreso Tsukuba (**01**) |
| **Antaŭa stacio** | **Posta stacio** |
| — | Shin-Okachimachi (**02**) |

 |
|  |

**Stacio Akihabara** (japane 秋葉原駅 [Akihabara-eki], angle *Akihabara Station*) estas fervoja stacio en centro de Tokio, Japanio. Ĝi situas en la komerca kvartalo Akihabara, en kvartalo Ĉijoda. La stacio de tut-japania fervoja reto JR estas supertera, ĝi servas 3 liniojn de JR Orienta. La subteraj partoj de stacio servas 1 linion de la metroa reto Tokyo Metro kaj apartan linion Ekspreso Tsukuba.

## Linioj

* **La fervoja reto JR :**
	+ **JR Orienta**:
		- Linio Yamanote
		- Linio Keihin-Tōhoku (lokaj kaj rapidaj trajnoj)
		- Linio Chūō-Sōbu
* **Metroo:**
	+ **Tokyo Metro**:
		- Linio Hibiya
* **Privataj surteraj fervojoj:**:
	+ *Metropolitan Intercity Railway Company*:
		- Linio de Ekspreso Tsukuba — finstacio

Tra la stacio iras preterpase la trajnoj de ŝinkansenaj linioj.

## Historio

* Novembro 1890: malfermiĝis la karga stacio de JR.
* 1925: estis lanĉitaj pasaĝeraj trajnoj laŭ la linio Yamanote.
* 1932: estis konstruitaj la supraj kajoj, kiuj servas la linion Chūō-Sōbu.
* 31a de majo 1962: malfermis la stacio de la linio Hibiya.
* 24a de aŭgusto 2005: malfermis la stacio de la Ekspreso Tsukuba.

## Kajoj

| Reto | N-ro | Linio | N-ro de stacio | Direkto | Tipo |
| --- | --- | --- | --- | --- | --- |
| JR  | 1 |      Linio Keihin-Tōhoku | — | norden: al Ueno, Ōmiya | insula kajo (sube) |
| 2 |      Linio Yamanote | — | norden/kontraŭhorloĝdirekte: al Ueno, Ikebukuro |
| 3 |      Linio Yamanote | — | suden/horloĝdirekte: al Tokio, Shinagawa, Shibuya | insula kajo (sube) |
| 4 |      Linio Keihin-Tōhoku | — | suden: al Tokio, Shinagawa, Jokohamo |
| 5 |      Linio Chūō-Sōbu | — | okcidenten: al Shinjuku, Nakano, Mitaka | bordaj kajoj (supre) |
| 6 | — | orienten: al Kinshichō, Funabashi, Chiba |
|  Tokyo Metro | 1 |  Linio Hibiya | **H-15** | al Ginza, Naka-Meguro | bordaj kajoj (subtera) |
| 2 | al Ueno, Kita-Senju |
|  Ekspreso Tsukuba | 1, 2 | ■ Linio Ekspreso Tsukuba | **01** | al Tsukuba | insula kajo (subtera) |

## Vidu ankaŭ

* Akihabara